Man in hof oor skoolverkragtingsŉ Man wat daarvan aangekla word dat hy 10 skoolseuns verkrag het, het Maandag in die streekshof in Mankweng verskyn, het die polisie in Limpopo gesê. Konstabel Moses Molepo het gesê die saak is tot 27 Augustus vir verdere ondersoek uitgestel. Die man, wat as ŉ sekuriteitswag aangestel is, word daarvan verdink dat hy gedurende 2010 en 2011 tien skoolseuns tussen 8 en 10 jaar oud verkrag het. Die man is verlede jaar in hegtenis geneem en is sedertdien in aanhouding. “Na bewering het die man die seuns een vir een na die bosse gelok om na troeteldiere te soek. Hy het die seuns glo in die bosse verkrag,” het Molepo gesê. -SAPA